27.6.23

**מיפוי ופיתוח של מדדי אי שוויון ומוביליות חברתית**

סקירת ספרות

כל הפסקאות הכתובות באדום – אני מתלבטת אם להכניס, האם מיותר והאם לא קיימת חזרתיות

תקציר מנהלים (5-3 עמ')

הסקירה הנוכחית נועדה להבהיר מושגי יסוד בסוגיית אי השוויון החברתי-כלכלי בישראל ולשמש בסיס למיפוי ופיתוח של מדדי אי שוויון ומוביליות חברתית במערכת החינוך ובבתי הספר בישראל בפרט. ההטרוגניות הרבה של החברה הישראלית והפערים החברתיים בה מציבים אתגרים כלכליים-חברתיים בפני קובעי המדיניות בישראל. מגוון מחקרים מצביעים על שונות רבה במצב החברתי-כלכלי בין קבוצות אוכלוסייה שונות בישראל (חטאב ואחרים, 2014; (Machlica, 2020, שמקורם בין היתר בהבדלים בהכנסות כלכליות, רמת השכלה או במיקום גאוגרפי (בלייך, 2016; הלשכה המרכזית לסטטיסטיקה, 2019, 2021).

אי שוויון חברתי-כלכלי הוא מצב נתון שהיקפו משתנה ממדינה למדינה. במדינות דמוקרטיות הגדלת הסיכויים לניעות למי שנולדו במיצב חברתי-כלכלי או גאוגרפי נמוך נתפשת כמטרה ראויה. חינוך טוב הינו אחד המפתחות לכך. מערכת החינוך נחשבת לכלי מדיניות עיקרי לצמצום פערים בהזדמנויות. ההבדלים חברתיים-כלכליים בישראל מדגישים את הצורך בהנגשה שווה של חינוך ברמה גבוהה לכלל האוכלוסייה למען חוסנה של החברה בישראל (איילון ואחרים, 2019; בושריאן, 2016; Marchlica, 2020). הסקירה הנוכחית נועדה לגייס את המדידה בחינוך לאיתור ופיתוח של מדדי אי שוויון ומוביליות חברתית שיסייעו בהתמודדות עם פערים אלו.

הגדרות לאי שוויון ושדות בהם מתקיים אי שוויון

שוויון כלכלי וחברתי הוא ערך יסוד של חברה צודקת. ערך השוויון שולל אפליה או העדפה של בני אדם על רקע גזע, צבע, מין, לשון, דת, השקפה, לאום, מוצא, מעמד חברתי, נטייה מינית וגיל (המכון הישראלי לדמוקרטיה, 2005), ומבטא מחויבות לעניים, נכים, קבוצות מיעוט ועוד (וינריב, 2007). העיסוק בשוויון בעל חשיבות חברתית ממספר היבטים מרכזיים (בושריאן, 2016; דהן, 2018; Rawls, 2009): האחד, מוסרי - היות ואין זה צודק שמקצת מהאנשים בחברה יהיו משופעים ואחרים, אפילו מעטים יסבלו ממצוקה כלכלית. השני, פרגמטי – ונובע מהחשש שפערים כלכליים-חברתיים מאיימים על המארג החברתי ועלולים להביא למתחים פוליטיים ולסכן את הדמוקרטיה והחירות. הנימוק השלישי מתבסס על הטענה שפערים כלכליים-חברתיים עלולים לפגוע ביכולתם של החלשים בחברה לממש את סיכוייהם לחיים טובים יותר, והרביעי, החשש לאי שוויון דמוקרטי, שבו האוכלוסיות החלשות נוטות פחות להשתתף בבחירות, להיות מיוצגות בזירה הפוליטית ובעקבות כך גם לקבל פחות סיוע ציבורי.

שוויון פוליטי, כלכלי או חברתי הוו עקרונות מרכזיים שהנחו את החזון הציוני. לצד זאת, מצב של אי שוויון בין בני אדם מהווה נקודת מוצא. מטבעם, אין בני אדם אחידים. השוני בין בני אדם מקבל עידוד מ**ערך החירות** התומך בטיפוחו של הפרט. אולם שוני זה אינו סותר יחס שוויוני בין בני אדם כנושאי זכויות. מדיניות המיישמת את ערך השוויון פועלת לצמצום מוקדים של אי שוויון בקרב קבוצות שונות (המכון הישראלי לדמוקרטיה, 2005).

קיימים סוגים שונים של שוויון (וינריב, 2007): **שוויון מטפיזי** – ההתייחסות לשוויון בין בני האדם מתבססת על תפיסה של ערך האדם, כערך מהותי ואידאלי ביחסים בין בני אדם; **שוויון דמוקרטי** – מתמקד בזירה הפוליטית ונאבק בדיכוי, אפליה או גזענות הנובעים מדת שונה, מגדר או השתייכות לקבוצה כלשהי. לפי תפיסה זו האזרחים שווים ומשתתפים בחיים הדמוקרטיים, בתהליכי קבלת החלטות וזכאים להתחשבות באופן שווה. ערך זה נתפס כתורם ללכידות חברתית ולחיי קהילה בריאים; **שוויון חברתי-כלכלי או חלוקתי** עוסק באופן שבו משאבים כלכליים מתחלקים בין יחידים בקבוצה בין קבוצות אוכלוסייה או בין מדינות, וכרוך בחלוקה שווה של "עוגת" המשאבים ובהבטחת תנאי חיים שווים לבני האדם ((United Nation, 2015. אי שוויון חלוקתי מתקיים כאשר משאבי החברה מחולקים בצורה לא שווה, או בנגישות שונה שיש לאנשים בחברה למשאבים כלכליים, חברתיים ובמידת היכולת שלהם לנכס משאבים ולשלוט בהקצאתם, בשל מגדר, גזע, קבוצה אתנית, הכנסה, מעמד חוקי או השכלה. אי שוויון חברתי-כלכלי עוסק באי שוויון ברמת החיים – ברמת ההכנסה, בחינוך, בתחום הבריאות והתזונה (בן פורת, 2003). שוויון חלוקתי עוסק בצמצום פערים כלכליים בהכנסה וברכוש, נלחם בפערים כלכליים-חברתיים, ופועל לצמצום עוני ומחסור ובאספקה של צרכי יסוד לאלה שאינם יכולים להשיגם (וינריב, 2007). הנגישות השונה למשאבים קובעת חלוקה היררכית של קטגוריות מעמדיות, שנקבעות על פי המיקום או המעמד הכלכלי, הפוליטי והתרבותי. שלושת הגורמים המרכזיים לאי שוויון חברתי-כלכלי הם עושר, יוקרה וכוח (בן פורת, 2003).

אי שוויון חברתי שונה מאי-שוויון כלכלי היות ואי שוויון כלכלי עוסק בפערים שנובעים מחלוקת הכנסות ונכסים כלכליים, ואילו אי שוויון חברתי קיים בשל הון הקיים באזורים מסוימים המונע מאנשים המתגוררים באותו אזור להשיג דיור, שירותי בריאות והזדמנויות אחרות הזמינים לאוכלוסייה בעלת הון בחברה (וינריב, 2007). אי שוויון חברתי עוסק לרוב בתוצאה הסופית ובאי שוויון בהזדמנויות. זכויות חברתיות כוללות את היכולת להשתלב בשוק העבודה, מקורות הכנסה, נגישות לשירותי בריאות ורווחה, חופש הביטוי, נגישות לחינוך איכותי, ייצוג פוליטי הולם ויכולת למעורבות חברתית (וינריב, 2007; (Price & Feinman, 1995; Wade, 2014.

אי שוויון בהזדמנויות

קיימות שתי תפיסות מרכזיות בהתייחסות לאי שוויון חברתי. הראשונה, עוסקת ב**אי שוויון בהזדמנויות**, כמו נגישות לא שוויונית לשוק העבודה או למסגרות חינוכיות. גישה זו מתייחסת למצבים בהם התוצאות תלויות בגורמים שאנשים אחראים להם ולא בתכונות שאינן בשליטתם, כמו מגדר, מוצא, רקע משפחתי וכד'. התפיסה השנייה, של **אי שוויון בתוצאות**, בממדים חומריים שונים של רווחת הפרט, כמו רמת הכנסה, הישגים בלימודים, מצב בריאות וכד'. תפיסה זו חותרת לכך שאנשים יהיו בתנאים כלכליים דומים. בעוד שגישת אי השוויון בהזדמנויות חותרת לכך שאנשים יהיו בעמדת פתיחה דומה, תפיסת אי השוויון בתוצאות עוסקת בקו הסיום, ומתבססת על נסיבות שמעבר למה שאנו יכולים לשלוט בו, כולל כישרון ומאמץ ((United Nation, 2015.

אי שוויון במעמד, בזכויות ובהזדמנויות הוא במרכז התיאוריות של צדק חברתי, אך המשמעות של מושגים אלו אינה חד משמעית. אי שוויון כלכלי-חברתי ממוקד באי שוויון בהכנסות, בנכסים ובתנאי חיים. אי שוויון בזכויות ובחובות עוסק בשוויון של בני האדם בפני החוק או שהם בעלי כוח פוליטי שווה. אי שוויון כלכלי -חברתי נחלק לשתי תפיסות מרכזיות – האחת, ממוקדת באי שוויון בתוצאות בממדים חומריים של רווחה בתחום שלאדם אין עליהם שליטה (כמו אתניות, רקע משפחתי, מגדר) וכן כשרון או מאמץ; והשנייה, אי שוויון בהזדמנויות, הממוקדת בנסיבות שמעבר לשליטת האדם ומשפיעות על התוצאות ועל תנאי החיים של האדם.

אי השוויון בהכנסות ובנגישות לשירותים חברתיים נתפס כמאיים על שוויון בהזדמנויות והאפשרות למוביליות חברתית. המונחים שוויון הזדמנויות, שוויון אופקי בין קבוצות וניידות חברתית כרוכים זה בזה. **שוויון הזדמנות** הוא המידה שבה אנשים מקבלים סיכויים שווים להצליח בחיים ללא קשר לנסיבות שאינן בשליטתם, נסיבות הכוללות תכונות כמו הכנסה, מגדר, גיל, מוגבלות, נטייה מינית, גזע, מוצא אתני, ארץ לידה או אפליה. הנסיבות כוללות גם ירושה או הון משפחתי והשקעות בהון אנושי על ידי ההורים. **שוויון אופקי בין קבוצות** סוציו-דמוגרפיות נבחן לפי תמונת המצב בתוצאות הרווחה של אותן הקבוצות בתחומים של כלכלה, בריאות, דיור ובתחומים אחרים. **ניידות חברתית** מתייחסת למידה שבה אנשים משנים את מצבים הכלכלי-חברתי בהשוואה להוריהם, כלומר ניידות בין דורית. ניידות חברתית אינה מתייחסת רק לשיפור במצב החברתי-כלכלי של האדם אלא גם לניידות כלפי מטה. ניידות תוך דורית מתייחסת למידה שבה אדם מדורג גבוה או נמוך יותר בסולם חברתי בהשוואה לבני דורו. אוכלוסייה בעלת רקע סוציו-כלכלי נמוך בעלת סיכויים נמוכים יותר להתקדם ולהתנייד כלכלית כלפי מעלה. לעומת זאת אוכלוסייה מרקע סוציו כלכלי גבוה נוטה לשמר את מיקומה הגבוה (OECD, 2022; United Nation, 2015).

ה-OECD (2022) מצביע על ארבעה תחומים שבהם איסוף נתונים ומעקב לאורך זמן נדרשים על מנת להתמודד עם אי שוויון בהזדמנויות, כולל פערים בהזדמנויות בין קבוצות אוכלוסייה שונות, השפעות של פערים אלו על אפשרויות להשתלבות בשלבים מתקדמים בחיים, אי ביטחון כלכלי וחוסר יציבות כלכלית, ואי שוויון בין יישובים ואזורים גאוגרפיים.

שדות בהן מתקיים אי שוויון

קיימים מספר שדות מרכזיים בעלי משמעות לאי שוויון ומוביליות חברתית במערכת החינוך – אי שוויון כלכלי, ובתחומים של דיור, בריאות, טכנולוגיה ודיגיטציה, ובמיצוי זכויות אזרחיות. בתחום **הכלכלי** ניתן לזהות אי שוויון שמקורו בהבדלים בהכנסות כלכליות - הכנסות של משק הבית מעבודה, פנסיות תעסוקתית ומהון, ובהכנסות פנויות - הכנסה ברוטו, כולל תשלומי העברה בניכוי מיסים ישירים (בלייך, 2016).

אחד הביטויים לאי שוויון בהכנסות הוא **אי שוויון בדיור**. משקי בית עניים אינם יכולים להרשות לעצמם מגורים בבתים באיכות טובה וחיים בשכונות שמחריפות את אי השוויון. עלויות הדיור מהוות נטל כלכלי על ההכנסה הפנויה של האוכלוסייה. קיים חשש מפיגור בתשלומי הדיור (כמו משכנתא או שכר דירה). אנשים בעלי הכנסה נמוכה יותר גרים לעיתים קרובות במגורים צפופים יותר, עם שירותים בסיסיים מוגבלים, בעלי שטח קטן יותר. חוסר היכולת של משקי בית עניים להתגורר במגורים באיכות גבוהה מביאה להפרדה מרחבית - למגורים באזורים עניים, שאינם מספקים שירותים בסיסיים נאותים, כמו תחבורה ציבורית סדירה ונגישה המאפשרת הגעה לעבודה או לבית ספר, שירותי חינוך ומורים ברמה גבוהה, שירותי בריאות, מרכזים קהילתיים, שטחים ירוקים, מתקני תרבות וספורט, בתים שנעים לגור בהם. כל אלו משפיעים באופן עקיף על תחושת הלכידות הקהילתית וההון החברתי והרווחתי של התושבים (CEB, 2017).

בתחום **הבריאות**, מעמד כלכלי-חברתי ובמיוחד בעלי השכלה, משלח יד והכנסה גבוהים יותר נהנים מבריאות פיזית וקוגניטיבית טובים יותר, משיעורי תחלואה נמוכים יותר ומתוחלת חיים גבוהה יותר בהשוואה לבעלי מעמד חברתי-כלכלי נמוך ((Crimmis et al., 2018; Hummer & Hernandez, 2013; Martikainen, et al., 2014). בעלי מעמד חברתי-כלכלי גבוה יותר נגישות טובה יותר למשאבים חומריים שמאפשרים להם סביבת מחיה בריאה יותר ולמשאבים לא חומריים, כמו הון חברתי, שמקנים גישה למידע רפואי ולטכנולוגיות קליניות חדשות ((Link et al., 2008. בעשורים האחרונים אופי התחלואה השתנה ובמחלות כרוניות יש צורך בעיקר "לנהל את המחלה" ולמנוע מחלות באמצעות קיום אורח חיים בריא, כמו תזונה הולמת או פעילות גופנית, אבחון רפואי מוקדם, ונגישות לטיפול רפואי הולם (פרץ ואחרים, 2022; ששון ורגב, 2022).

**בתחום הטכנולוגיה והדיגיטציה**, פער דיגיטלי נוגע לצורות שונות של אי שוויון: אי שוויון טכנולוגי, העוסק בנגישות לאמצעים טכנולוגיים (כמו מחשב או אינטרנט); אי שוויון לא מטריאלי, העוסק במידת החירות להשתמש באמצעים טכנולוגיים; ואי שוויון מטריאלי, העוסק בפערים בנגישות ובחלוקת המשאבים המשפיעים על רכישת הון כלכלי, תרבותי, חברתי וטכנולוגי ובהזדמנויות חינוכיות בעלות השפעה ארוכת טווח (ליסיצה וצ'אצ'אשוילי-בולוטין, 2013; Yates & Lockley, 2020). צורות חברתיות אחרות של אי שוויון דיגיטלי, עשויות להביא להדרה חברתית וכוללות את מידת היכולת של יחידים להשתמש באינטרנט ובפלטפורמות דיגיטליות אחרות כדי להשמיע את קולם, להיות חלק מהזירה הדמוקרטית והפוליטית, להתאגד, להוביל ולהשתתף במחאות, בקבלת החלטות ובמאבקים בזירה הציבורית. קבוצות מיומנויות יותר ובעלות משאבים יכולות להשתמש בזירה הדיגיטלית לקידום צרכיהן. אי שוויון בהשכלה משפיע על היכולות והמיומנויות הדרושות לשימוש באינטרנט ובאמצעים טכנולוגיים אחרים, כולל חיפוש מידע, ניהול עסק או עיצוב. מעורבות דיגיטלית בעלת השפעה על הישגים אקדמיים, סיכויי השתלבות בשוק העבודה, נגישות לשירותים ציבוריים. בחברת הידע שבה אנו חיים "מידע" הופך לטובין והכרחי להישרדות האדם ולכוח, ואוריינות דיגיטלית נחוצה לקיום פונקציונלי, חברתי, תרבותי וכלכלי של הפרט (חתוקה וצור, 2018; Hargittai & Micheli, 2019).

**בתחום האזרחי, אי מיצוי הזכויות**, הינו מצב בו אוכלוסייה הזכאית לתוכנית חברתית אינה מממשת את זכאותה בפועל ואינה מקבלת את הסיוע לו היא זקוקה. תופעה זו רווחת למדי ונאמדת בכ-40% מכלל הזכאים (Hernanz et al., 2004). קיימים מספר סוגים של אי מיצוי זכויות – ראשוני, בה הזכאים לגמלה אינם תובעים אותה, ושניוני, בה הזכאים תובעים את הגמלה אך אינם מקבלים אותה בשל טעויות מניהליות או הטיות בהחלטות הפקידים (הולר ואחרים, 2021). אי מיצוי זכויות בעל השלכות שליליות היות והדבר מונע מאזרחים לממש את זכויותיהם לפי חוק, והם אינם נחשפים לתוכניות חברתיות העשויות לעזור להם לשמור על איכות חייהם בעת מצוקה או משבר (בניש ודוד, 2018). לרוב, אוכלוסיות החיות בתנאים של עוני, קבוצות מיעוט, מהגרים ומבקשי מקלט הן אלה שאינן ממצות את זכויותיהן. אי מיצוי זכויות פוגע ביכולתם של קובעי מדיניות לתכנן מדיניות מושכלת, מחד וגורם לשחיקת האמון והתמיכה במוסדות המדינה ובמערכת הרווחה מאידך (גל ואחרים, 2020; Roosma et al., 2016). החסמים המרכזיים שמדווחים עליהם מקבלי הקצבאות של הביטוח הלאומי הם בעיקר חסמי ידע, חסמי בירוקרטיה וחסמים פסיכולוגיים, בשל תחושה של הכתמה עצמית ובושה, בעקבות ההכתמה החברתית והמפגש עם הפקידות המקצועית (בניש ודוד, 2018; תרשיש והולר, 2021).

**אי שוויון בתחום החינוך,** הנמצא במוקד סקירה זו, הינו אחת הסוגיות הקריטיות, היות ותחום זה מהווה את אחד הכלים המרכזיים המשפיעים על יכולת הפרט למוביליות בין דורית ועל רווחתו בעתיד מחד, ובעל השפעה על צמיחה כלכלית ולכידות חברתית מאידך. (OECD, 2017; Schmelkes, 2020). אי שוויון בחינוך מושפע משדות נוספים של אי שוויון. בעולם קיימת התאמה בין רמת הפיתוח של מדינות ואזורים שונים, רווחה כלכלית של התלמידים לבין רמת הישגיהם האקדמיים. אי השוויון בחינוך מתעצם בעקבות חוסר נגישות לטכנולוגיה, ומידת החשיפה למסגרות לימוד לאורך החיים: בגיל הרך, נוכחות והתמדה בבית הספר והשתלבות במסגרות לימוד לאורך החיים (הכשרה מקצועית ואקדמיה) ((Schmelkes, 2020.

המחקר מצביע על כך שמערכות החינוך נוטות לשמר ולשעתק את אי השוויון החברתי יותר מאשר מאפשרות את צמצומו (שביט ואחרים, 2017). בקרב הלומדים קיימים הבדלים ברמת ההישגים האקדמיים וחלק ניכר מהתלמידים בארצות מתפתחות אינם מגיעים לרמת הישגים בסיסית בקריאה ובמתמטיקה ולהישגים נאותים במקצועות המדעים. הסיבות המרכזיות המצוינות בספרות (OECD, 2017; Schmelkes, 2020) לאי שוויון בחינוך הן העדר **משאבים משפחתיים וכלכליים הולמים**, המשפיעים על רמת הלימודים בבתי ספר באזורי פריפריה. היקף המשאבים העומדים לרשות בתי הספר קשור להון האישי-חברתי-כלכלי של ההורים, למשאבי הרשות המקומית, למידת מעורבות הורים בבית הספר, וכן לרמת התשתיות, המימון, הציוד והפיקוח על בתי הספר. סוכני מפתח נוספים המשפיעים על איכות הלמידה הם **המנהיגות החינוכית** (Leithwood, et al., 2020**), הצוות החינוכי ורמת הכשרתו**, כולל משיכת האנשים המתאימים למקצוע, פיתוח והכשרה שלהם להיות מורים מועילים לקראת עבודתם ובמהלכה (ברבר ומורשד, 2007; זיני ואחרים, 2022; Darling-Hammond, et al., 2017); וכן מידת **ההתאמה שבין תוכנית הלימודים ומסלולי הלימוד לבין אוכלוסיית התלמידים ותרבותה** או שפת האם שלה. תופעה של נשירה בשלב מוקדם מלימודים רווחת יותר בקרב תלמידים מאוכלוסיות מוחלשות, כמו קבוצות אתניות שונות, תלמידים ששפת הלימוד שונה משפת האם שלהם או תלמידים הסובלים מסביבה עוינת ודעות קדומות כלפיהם (OECD, 2017; Schmelkes, 2020).

1. אי שוויון בחברה הישראלית

תפקידה העיקרי של מדינת רווחה הוא להבטיח הגנה חברתית לתושביה במצבים של היעדר הכנסה ומשאבים מספיקים לענות על צרכיהם. לצד זאת, למדינה גם תפקיד חשוב בחיזוק ההון האנושי של תושביה, על מנת שיוכלו לממש את יכולותיהם ולתרום כך לצמיחת המשק (גל ואחרים, 2020).

מדינת ישראל היא מבין המדינות האמידות בעולם, בה ההכנסה הממוצעת לאוכלוסייה הבוגרת עומדת על 43,100 יורו – מבין הגבוהות במדינות המערב ((Chancel, 2022. לצד זאת, מדינת ישראל אחת מבין המדינות הפחות שוויוניות בעולם ובעולם המערבי בפרט. בישראל אי שוויון גבוה בהכנסות (דהן, 2018). חמשת העשירונים הנמוכים (50% מהאוכלוסייה) מרווחים 13% מסך ההכנסה הלאומית (PPP[[1]](#footnote-2)). לעומת זאת, העשירון העליון (המהווה 10% מהאוכלוסייה) מרוויח 49% מסך ההכנסה הלאומית ((Chancel, 2022.

דוח מרכז אדווה (סבירסקי ואחרים, 2022) מצביע על מגמה של גידול באי השוויון בישראל בעקבות מגפת הקורונה ומלחמת רוסיה-אוקראינה. חלק קטן מהאוכלוסייה בישראל התעשר בתקופה זו, בעקבות תמיכת הממשלה בתאגידים גדולים, מיסוי נמוך על רווחי הון ויציבות בענף ההיי-טק. לצד זאת, חלק משמעותי יותר מתקשה כלכלית, בעקבות הפגיעה בעסקים קטנים, גידול באבטלה ועלייה ביוקר המחייה. כך לדוגמה, הנכסים הפיננסיים שבידי הציבור גדלו בין 2020-2015 ב-32%, הכנסות המדינה ממיסוי גדלו בתקופה זו ב- 15% בלבד (סבירסקי ואחרים, 2021; Machlica, 2020).

אי שוויון בהכנסות

התפלגות ההכנסות בישראל מאופיינת באי שוויון גבוה ופערים גדולים בין קבוצות אוכלוסייה. לפי דוח העוני 2021 (אנדבלד, 2023) מדד ג'יני לאי-שוויון בהכנסות הכלכליות[[2]](#footnote-3), הינו בגובה 0.5066 וישראל ממוקמת בראש המדרג בין מדינות ה-OECD בתחום זה (אנדבלד, 2023; OECD, 2021). שיעור העוני בקרב נפשות בישראל (המוגדר כ-50% מחציון ההכנסה הפנויה לנפש) בישראל הינו כמעט כפול מזה הקיים במדינות ה-OECD - 19.8% לעומת 12.1% במדינות ה-OECD בממוצע לשנת 2021, ובקרב ילדים המצויים בעוני בישראל המצב חמור יותר 23.4% לעומת 13.4% במדינות ה-OECD. מדידת העוני כוללת גם מדדים של "עומק העוני" וחומרת העוני (FGT)[[3]](#footnote-4), המעידים על ירידה מתונה בהיקף המשפחות שנמצאות בעוני חמור, בעיקר בקרב האוכלוסייה הערבית בישראל. רמת ההכנסה של המשפחה ושל האם בפרט בעלת השפעה על רמת ההישגים של ילדיה (שי ושביט, 2022). המצב החברתי-כלכלי של משפחות התלמידים משפיע גם על רמת הישגיהם בלימודים (ראמ"ה, 2018), הסללתם למסלולי לימודים יוקרתיים או מקצועיים, הפחות יוקרתיים, ועל סיכויי השתלבותם בלימודים במוסדות להשכלה גבוהה (בר-חיים ופרינגר, 2022).

בשנים האחרונות עולה המודעות לאי שוויון כלכלי נוסף – המתבטא ב**שחיקת מעמד הביניים**. עם מעמד הביניים יימנו משקי בית אשר הכנסתם בין 75% - 200% מההכנסה החציונית לנפש והוא מתחלק למעמד ביניים נמוך (בעלי הכנסה של 75% - 125% מההכנסה החציונית לנפש) ומעמד ביניים גבוה (בעלי הכנסה של 125% - 200% מההכנסה החציונית לנפש). שינויים במעמד הביניים עשויים ללמד על ניידות חברתית-כלכלית בחברה (שבע, 2021). מעמד ביניים רחב עשוי להעיד על חברה שוויונית יחסית ואילו מעמד ביניים צר עשוי להעיד על חברה מקוטבת. מדוח בנק ישראל (ירון, 2020) עולה כי שיעור היהודים הלא חרדים המשתייכים למעמד הביניים הנמוך והגבוה הוא 35.2% ו-29.3% בהתאמה. לעומת זאת, בקרב האוכלוסייה הערבית בישראל שיעורי אלו נמוכים יותר – 22.6% משתייכים למעמד הבינוני-נמוך ו-6% למעמד הבינוני-גבוה. אחד ההסברים להבדלים אלו הוא כי משקי הבית הערביים והיהודיים המשתייכים למעמד הביניים נבדלים זה מזה ברמת ההשכלה, בשיעורי ההשתלבות בשוק העבודה ובסוג משלחי היד בהם עוסקים. כתוצאה מכך נבדלים משקי הבית הערביים ממשקי הבית היהודיים השייכים למעמד הביניים בהרכב הוצאות הצריכה שלהם – בהוצאות על בריאות, חינוך ותרבות ואף בתחומים של מזון ותחבורה. מעמד הביניים בחברה הערבית משתלב בהובלת השלטון המקומי ביישובים הערביים ויתכן שהדבר יוביל לצמצום הפערים בינו לבין האוכלוסייה היהודית הלא-חרדית (ירון, 2020).

אי שוויון בדיור

"נשיגות דיור" היא היכולת של הפרט להשיג קורת גג איכותית, יציבה ובמחיר הולם להכנסתו (חסון ואחרים, 2023). אחת התוצאות של אי שוויון כלכלי הוא אי שוויון בדיור, כלומר הפער באיכות הדיור הזמין לחלקים שונים בחברה. בישראל רוב התושבים מתגוררים בדירה בבעלותם – 66% מהאוכלוסייה היהודית ו-76% מהאוכלוסייה הערבית ושיעורים נמוכים יותר מתגוררים בשכירות – 30% מהאוכלוסייה היהודית ו-12% מהאוכלוסייה הערבית (קופראק, 2020).

היכולת ל**רכישת דירה בישראל** בשנים האחרונות נשחקה בשל מגמת התייקרות מתמשכת במחירי הדיור, כאשר השכר לא עלה בהתאם (בן-שחר ואחרים, 2016; חסון ואחרים, 2023). בעקבות זאת מגמת **הדיור בשכירות** הולכת ומתרחבת (הופמן-דישון, 2018). מנתוני הלשכה המרכזית לסטטיסטיקה עולה כי בעוד שבשנת 1997 פחות מ-20% מהזוגות הנשואים הצעירים (בני 39-30) התגוררו בשכירות, בשנת 2015 נתון זה עלה ל-32%. בניגוד למדינות רבות במערב שבהן קיימת אפשרות רחבה ל**דיור ציבורי**, בישראל בעקבות מכירת הדירות הציבוריות ללא השקעה בבניית דירות ציבוריות חדשות, השוכרים נאלצים ברוב המקרים לשכור דירה באופן פרטי (הופמן-דישון, 2018). בשנים האחרונות מסלול הסיוע בשכר דירה הפך למסלול הסיוע העיקרי בתחום הדיור. מסלול זה אינו מתוקצב דיו וגובה הסיוע אינו מאפשר השגת קורת גג יציבה. מציאות המביאה לחיים בסכנת פינוי ומעברים תכופים בין דירות (חסון ואחרים, 2023). בשל העדר תנאים מגינים לשוכרים בשוק הפרטי ולנוכח מחסור בדירות בדיור הציבורי, הולך וגדל שיעורם של **מחוסרי הדיור**. הקושי של משפחות יחידניות רב יותר היות ומשק הבית עם משכורת אחת ולעיתים בעלי דירות מסרבים להשכיר דירות למשפחות אלו. עם קושי זה מתמודדות בעיקר נשים חד הוריות, גרושות או נפגעות אלימות במשפחה (חסון ואחרים, 2023).

בעשור האחרון, על מנת להרחיב את ההיצע בשוק הדיור, הממשלה, הרשויות המקומיות ובעלי הבתים הפרטיים מקדמים אלפי פרויקטים של חידוש ו**התחדשות דיור עירונית**. תהליך זה יוצר הזדמנויות לרשויות המקומיות וליזמים הפרטיים, אולם פוגעות בבעלי הבתים הוותיקים. הן מייקרות את מחירי הדירות ומגדילות את הפערים הכלכליים. הם דוחקים את התושבים הוותיקים מאזור מגוריהם, פוגעים בהון החברתי שלהם והם מתקשים לרכוש דירות חלופיות באזורים מבוססים (לוין ואהרון-גוטמן, 2021). פרויקטים אלו מקטינים את מלאי הדיור הזול במרכז הארץ ודוחקים תושבים שמצבם הכלכלי בינוני ומטה מהמרכז. שוכרי הדירות בבניינים אלו חייבים לעזוב את מקום מגוריהם ונאלצים לשכור בעלות גבוהה יותר (כרמון, 2019).

אי שוויון בבריאות

דוח משרד הבריאות בתחום אי השוויון במדדי בריאות (פרץ ואחרים, 2021) מצביע על מספר תחומים של אי שוויון במדדי בריאות – בתוצאי בריאות, באספקת שירותי בריאות ובמצב הבריאות. : בתוצאי בריאות - בתוחלת החיים, בשיעורי התמותה, בהערכה עצמית של בריאות, בויתור על שירותי בריאות (בשל זמני המתנה ממושכים, מרחק ותשלום) ובביטחון תזונתי. מהדוח עולה כי ברוב המדדים שנבחנו האוכלוסייה הערבית מדורגת בדירוג נמוך יותר מזה של האוכלוסייה היהודית וככל שרמת ההשכלה גבוהה יותר כך דירוג האוכלוסייה גבוה יותר. מהדוח (פרץ ואחרים, 2012) עולה כי כ-16% מהמשפחות בישראל נמצאות במצב של אי ביטחון תזונתי. שיעור זה גבוה במיוחד בקרב האוכלוסייה הערבית (42%).

נראה כי **הסיבות המרכזיות לאי השוויון בבריאות** נעוצות בהיקף ואיכות שירותי הבריאות ומידת היכולת של הפרט לרכוש אותם באזורים שונים בארץ (אפשטיין ואחרים, 2006). מהדוח (פרץ ואחרים, 2021) עולה כי קיימים פערים בפריסת תשתיות כוח אדם ואיכותו, אפשרויות אשפוז (מיטות אישפוז, אחוז תפוסה), והיקף המועמדים והסטודנטים לרפואה בישראל ובחו"ל. מצבת כוח האדם ברפואה ראשונית (משפחה, ילדים וגניקולוגיה) נמוכה יותר באזור ירושלים והדרום בהשוואה ליתר האזורים בישראל; ומצבת כוח אדם ברפואה שניונית (עיניים, עור, אף אוזן גרון ואורתופדיה) נמוכה יותר באזור ירושלים, הדרום והצפון. באזורים אלו כמחצית מהרופאים ללא התמחות כלשהי (בתחום הרלוונטי או בתחום אחר). באזור הדרום והצפון רוב רופאי המשפחה והילדים וחלק ניכר מהרופאים בתחומים אחרים המועסקים בוגרי מוסדות שאינם מאושרים בחו"ל. הנגישות לרופאים ולכוח אדם במקצועות הבריאות נמוכה יותר באזורי הצפון והדרום - מספר הרופאים לאלף איש נמוך במיוחד באזורים אלו.

שיעור **מיטות האשפוז** נמצא בירידה לאורך השנים בכל מדינות ה-OECD, בעקבות הערבת מוקד הטיפול בבעיות רפואיות מאשפוז לקהילה (פרץ ואחרים, 2021). עם זאת, לאור הגידול המהיר באוכלוסייה בישראל קיים מחסור במיטות אשפוז. בישראל שיעור נמוך במיוחד של מיטות אשפוז לאלף נפש (2.07 לאלף נפש) בהשוואה לקיים במדינות ה-OECD (3.51 לאלף נפש). שיעור המיטות נמוך במיוחד באזורי הדרום והצפון, אם כי התפוסה באזור תל-אביב והמרכז גבוהה במיוחד (עולה על 100%) (פרץ ואחרים, 2021).

אתגר נוסף של מערכת הבריאות הוא **הגדלת מצבת כוח האדם הרפואי** ללא פגיעה באיכותו והרחבת הייצוג של סטודנטים מכל חלקי החברה במקצוע הרפואה, על מנת להרחיב את הפיזור הגאוגרפי של הרופאים בישראל, ואת השונות החברתית והתרבותית שלהם, כך שתהיה מותאמת יותר לאוכלוסיות מטופלים מגוונות. כיום נתוני המתקבלים ללימודי רפואה מעלה כי קיים תת ייצוג משמעותי של האוכלוסייה החרדית, הבדואית ושל יוצאי אתיופיה בקרב אוכלוסייה זו. רוב המתקבלים ללימודי רפואה הם ילדים לשני הורים אקדמאים ולמעלה מ-50% מהמתקבלים שייכים לעשירון העליון. אחד החסמים המרכזיים להשתלבות בלימודי הרפואה הוא ציון המבחן הפסיכומטרי (פרץ ואחרים, 2021).

בבחינת **צריכת השירותים בקהילה**, אחד הכלים להתמודדות עם בעיות בריאות הוא שירותי בריאות נוספים וביטוחים הקיימים לצורך זה. ביטוחים אלו קיימים פחות בקרב האוכלוסייה הלא יהודית ובפריפריה (פרץ ואחרים, 2021). ההשקעה במניעה כמו **שמירה על אורח חיים בריא** - התנזרות מעישון, שמירה על פעילות גופנית בשעות הפנאי, תזונה נכונה, היעדר עודף משקל והשמנה, נפוצה יותר בקרב נשואים, בעלי השכלה והכנסה גבוהה, ובקרב האוכלוסייה הדתית (מאגר ידע בנושא אי שוויון בבריאות, 2021).

אי שוויון ופערים בין מרכז ופריפריה

דוח הלשכה המרכזית לסטטיסטיקה (2019) מצביע על פערים גדולים בין מרכז לפריפריה בישראל, הנמדדת לפי מידת הריחוק ממחוז תל אביב[[4]](#footnote-5). לפי נתוני הדוח, כ-20% מאוכלוסיית ישראל מתגוררת ביישובים המוגדרים כ"פריפריאליים" או "פריפריאליים מאד".

האוכלוסייה המתגוררת ביישובים פריפריאליים מאופיינת ברמת הכנסה נמוכה יותר מזו של המתגוררים במרכז, ובשיעור גבוה של מדווחים כי ויתרו על אוכל, תרופות או טיפול רפואי עקב קשיים כלכליים בהשוואה למתגוררים ביישובים במרכז. בתחום התעסוקה, בפריפריה אחוז גבוה יותר של בלתי מועסקים והמועסקים עובדים במשלחי יד בדירוג נמוך יותר. האוכלוסייה המתגוררת ביישובים הפריפריאליים מאופיינת בשיעור בלתי מועסקים גבוה, ומצב בריאות ותשתיות של שירותי בריאות נמוכים יותר בהשוואה לאוכלוסייה המתגוררת במרכז הארץ (הלמ"ס, 2019; Machlica, 2020).

בתחום הבריאות, ביישובי הפריפריה שיעורים גבוהים יותר של תמותת תינוקות ותמותה ממחלות ממאירות, ושיעורי התנהגות בריאותית (ללא עישון, עודף משקל וביצוע פעילות גופנית) נמוכים יותר בהשוואה למתגוררים ביישובי המרכז. היקף הצוותים הרפואיים ורמת הכשרתם וזמינות שירותי הבריאות מצומצמים יותר בפריפריה (לוי ודוידוביץ, 2022) לצד זאת, התושבים בפריפריה מביעים תחושת הביטחון האישי גבוהה יותר בהשוואה לתושבים במרכז (הלמ"ס, 2019).

דוח העוני מתייחס לתחולת העוני לפי מחוזות, ומצביע על תחולת עוני גבוהה בעיקר במחוזות ירושלים, הדרום וביהודה ושומרון (אנדבלד, 2023). סוגייה זו עולה גם בדוח ה-OECD המצביע על אי שוויון גבוה בין רשויות מקומיות בישראל הממוקמות במרכז ובפריפריה ((Machlica, 2020.

אי שוויון ופערים לפי רמת השכלה

התפלגות רמת ההשכלה בקרב בני 25 – 69 בישראל בשנת 2018 מעלה כי כשליש (31%) מהאוכלוסייה בישראל בעלת תואר אקדמי, ו-7% נוספים בעלי תעודה על-תיכונית לא אקדמית. 15% סיימו בית ספר תיכון עם בגרות ו-26% נוספים סיימו בית ספר תיכון. חמישית מהאוכלוסייה בישראל בעלי השכלה הנמוכה מבית ספר תיכון. נשים יותר משכילות מגברים בכל קבוצות האוכלוסייה (הלשכה המרכזית לסטטיסטיקה, 2021).

ניתוח מאפייני האוכלוסייה בישראל לפי רמת השכלה (הלשכה המרכזית לסטטיסטיקה, 2021) מצביע על תרומת רמת ההשכלה לרווחה אישית, רישות חברתי, מעורבות חברתית וקהילתית ולשביעות רצון ממקום המגורים. הנתונים מצביעים על כך שככל שרמת ההשכלה גבוהה יותר כך קיימת שביעות רצון גבוהה יותר מהחיים, אופטימיות, יציבות כלכלית (המאפשרת טיפול רפואי הולם ורכישת תרופות במידת הצורך) והזדמנויות רבות יותר לנופש. גם בתחום החברתי, בעלי השכלה גבוהה יותר מדווחים על קשר הדוק יותר עם בני משפחה וחברים, ועל פחות תחושת בדידות או תחושה שאין למי לפנות בעת מצוקה. רמת ההשכלה בעלת השפעה גם בתחום של בריאות (בתוחלת חיים, שיעור תמותת תינוקות ושביעות רצון ממצב הבריאות), ושמירה על אורח חיים בריא (פחות עישון וביצוע פעילות גופנית).

השליטה בשפה העברית טובה יותר והשימוש במחשב ובאינטרנט עולים ככל שרמת ההשכלה גבוהה יותר. בקרב בעלי רמת ההשכלה גבוהה קיימת יותר מעורבות אזרחית וקהילתית, תחושת יכולת להשפיע על מדיניות הממשלה ונתינת אמון באנשים, במערכת הבריאות ובמערכת המשפט (הלשכה המרכזית לסטטיסטיקה, 2021).

בתחום התעסוקה, ככל שרמת ההשכלה גבוהה יותר, כך שיעורי התעסוקה גבוהים יותר, רמת השכר גבוהה יותר וסיכויי ההשתלבות במשלחי יד בדירוג גבוה רבים יותר, בקרב נשים וגברים כאחד. בעלי השכלה גבוהה יותר מביעים שביעות רצון גבוהה יותר ממקום העבודה, מהשכר, ומהיציבות בעבודה, ומחליפים יותר מקומות עבודה בעת הצורך. בעקבות כך, הסיכון לעוני ולהזדקקות לשירותים חברתיים קטן יותר ככל שרמת ההשכלה גבוהה יותר (דבאוי ואחרים, 2022; הלשכה המרכזית לסטטיסטיקה, 2021).

רמת ההשכלה של האם משפיעה על הצלחת ההשתלבות בלימודים של ילדיה ומעורבותם בפלילים. כך אחוז הנשירה מלימודים נמוך יותר, ורמת ההישגים בלימודים גבוהה יותר. הדבר מתבטא במספר יחידות הלימוד באנגלית ובמתמטיקה, זכאות לתעודת בגרות, והשתלבות בלימודים באקדמיה. שיעורים אלו גבוהים יותר ככל שרמת ההשכלה של האם גבוהה יותר. בנוסף, שיעור הקטינים בעלי תיקים פליליים עולה ככל שרמת ההשכלה של האם נמוכה יותר (הלשכה המרכזית לסטטיסטיקה, 2021).

פערים לפי קבוצות מיעוט

בישראל מספר קבוצות מיעוט מרכזיות בהן קיימת חפיפה בין ההשתייכות האתנית לבין מצב סוציו אקונומי נמוך – האוכלוסייה הערבית (המהווה כ-21% מכלל האוכלוסייה), האוכלוסייה החרדית (כ-13%), ואוכלוסיות יוצאי אתיופיה (כ-2%). קיימים הבדלים בתחולת העוני ובדפוסי החיים הנגזרים מכך בקרב קבוצות מיעוט אלו בהשוואה לאוכלוסייה היהודית הלא-חרדית, בין היתר בשל מיקומן בפריפריה הגאוגרפית וברשויות נפרדות ו/או עניות (Machlica, 2020).

בקרב **האוכלוסייה הערבית**, שיעור המשפחות הערביות מתחת לקו העוני הינו 45.3% ושיעור הילדים הערבים מתחת לקו העוני עומד על 57.8% (לעומת 13.4% ו-21.2% בהתאמה, בקרב החברה היהודית) (חאג' יחיא ואחרים, 2022). למעלה משליש (37.1%) מאוכלוסייה זו מדווח על תחושת עוני סובייקטיבי וכחמישית מאוכלוסייה זו מדווחת על ויתור על טיפול רפואי (18%), תרופות מרשם (17%) וארוחה חמה (13%) בשל קושי כלכלי. מדוח העוני בישראל (אנדבלד, 2023) עולה בקרב האוכלוסייה הערבית שיעורי תמותה ותמותת תינוקות גבוהים יותר, וזמן ההמתנה לרופא יועץ ממושך יותר בהשוואה לאוכלוסייה היהודית.

השוואה בין האוכלוסייה הערבית לאוכלוסייה היהודית הלא-חרדית בישראל (חאג' יחיא, 2022; סבירסקי, 2022; Marchlica, 2020) מצביעה על פערים ברמת ההישגים בלימודים, בשיעורי הנשירה, ברמת ההשכלה (מס' שנות לימוד), בשיעורי ההשתלבות בעבודה, סוג משלח היד ורמת השכר. בשנים האחרונות חל שיפור בהשתלבות במוסדות להשכלה גבוהה ובשוק העבודה. בקרב הגברים הערבים חל שיפור בשיעורי ההשתלבות בעבודה, ואלו בקרב הנשים הערביות חל שיפור בשיעורי המשתלבות במשלחי יד בדירוג גבוה. גם בתחום של אוריינות דיגיטלית ושימוש במחשב קיימים פערים גדולים אם כי פערים אלו הולכים ומצטמצמים בהדרגה. ההבדלים בין האוכלוסייה היהודית והערבית כמעט ואינם קיימים ברמות ההשכלה הגבוהות, בעלי תואר ראשון ומעלה (חאג' יחיא, 2022). הבדלים נוספים קיימים בשיעורי ההצבעה לכנסת (נמוכים יותר בקרב האוכלוסייה הערבית בהשוואה לאוכלוסייה היהודית), ובמידת הייצוג של האוכלוסייה הערבית בכנסת, מגמה המשפיעה על מידת הייצוג של האוכלוסייה הערבית בכנסת ובממשלה בישראל.

**האוכלוסייה החרדית** בישראל מהווה כ- 13% מכלל האוכלוסייה בישראל, אך שיעור הילדים המשולבים במערכת החינוך גבוה יותר והם מהווים כ- 26% מכלל החינוך העברי בישראל. אוכלוסייה זו מאופיינת בשיעור גבוה של משפחות גדולות ובשיעורים נמוכים של השתלבות גברים בתעסוקה ורמת הכנסה. מאפיינים אלו מביאים לשיעור גבוה מהאוכלוסייה החרדית החיים מתחת לקו העוני – 44% מהנפשות ו-60% מהילדים, נכון לשנת 2021 (מלאך וכהנר, 2022). לצד זאת, שיעור נמוך של מהאוכלוסייה החרדית מדווח על תחושת עוני סובייקטיבי (כ-8%). חלק קטן מאוכלוסייה זו מדווח על ויתור על טיפול רפואי (15%), תרופות מרשם (6%), על ארוחה חמה (5%) (אנדבלד, 2023). מהנתונים עולה כי בהשוואה להוצאות משק הבית היהודי לא-חרדי, הוצאות משק הבית החרדי מצומצמות יותר, שיעור המחזיקים ברישיון נהיגה נמוך יותר ונהיגת נשים עדיין אינה מקובלת בחלק מהקהילות החרדיות. אוכלוסייה זו נעזרת יותר בתחבורה הציבורית (מלאך וכהנר, 2022).

השוואה בין האוכלוסייה החרדית לאוכלוסייה היהודית הלא-חרדית מעלה כי שיעור נמוך יותר מהגברים החרדים משולבים בעבודה, ורמת ההכנסה הממוצעת של עובדים חרדים נמוכה יותר. הפערים ברמת ההכנסה נובעים בעיקר מהענפים הכלכליים בהם משתלבת אוכלוסייה זו (חלק ניכר בחינוך), היקף המשרה והעסקה בשכר שעתי נמוך והם משפיעים על רמת החיים של המשפחה החרדית (מלאך וכהנר, 2022; Machlica, 2020). בתחום הדיגיטלי והטכנולוגי קיימים פערים בין האוכלוסייה החרדית לאוכלוסייה היהודית הלא-חרדית – בשימוש במחשב ובאינטרנט, אם כי פערים אלו מצטמצמים בהדרגה (מלאך וכהנר, 2022).

**אוכלוסיית יוצאי אתיופיה** מהווה כ1.7% מהאוכלוסייה בישראל וכ-2.3% מהתלמידים בחינוך העברי. רוב הילדים (92%) בגילאי לידה עד 14 נולדו בישראל. רוב האוכלוסייה מתגוררת באזור המרכז, תל-אביב והדרום. רבע מהמשפחות יוצאות אתיופיה חד הוריות לעומת כ-13% בקרב משפחות יהודיות אחרות. חלק ניכר מאוכלוסייה זו נמצא מתחת לקו העוני – 18.4% בהשוואה ל-13.4% מהאוכלוסייה היהודית הלא-חרדית בשנת 2017 ורשומים במחלקות לשירותים חברתיים (הלשכה המרכזית לסטטיסטיקה, 2022).

בתחום התעסוקה, התפלגות משלחי היד של שכירים יוצאי אתיופיה מאופיינת בדירוג נמוך של משלחי יד - באחוז גבוה יחסית המשתלבים בעבודות בלתי מקצועיות (16% לעומת 6% מכלל השכירים), בעבודות מקצועיות (20% לעומת 13% מכלל השכירים), וכעובדי מכירות ושירותים (23% לעומת 18% מכלל השכירים). שיעורי האבטלה בקרב יוצאי אתיופיה גבוהים (14% לעומת 7% באוכלוסייה היהודית) (משרד הבריאות, 2019).

ברוב הממדים שנבדקו מצב הבריאות של יוצאי אתיופיה דומה לכלל האוכלוסייה. לצד זאת, נמצאו שיעורים גבוהים של מחלות זיהומיות (שחפת ונשאי HIV). בהתנהגות בריאותית קיימים שיעורים גבוהים יחסית של שתיה לשוכרה, עישון נרגילה, שימוש בקנאביס ואובדנות. (הלשכה המרכזית לסטטיסטיקה, 2022).

לאורך השנים זוהו גם הבדלים ברמת ההשכלה, משלחי היד וההכנסה בין יוצאי אסיה-אפריקה לבין יוצאי אירופה-אמריקה (דהן, 2013; מלצר, 2013; ליסק, 2000). אולם בשנים האחרונות הלשכה המרכזית לסטטיסטיקה אינה מפרסמת עוד נתונים על אי שוויון אתני בקרב דור שלישי ורביעי ליוצאי אסיה-אפריקה, דבר המקשה על ביצוע מחקרים על פערים בין שתי קבוצות אוכלוסייה אלו (נגר-רון, 2021).

1. אי שוויון בחינוך בישראל

קיימת תמימות דעים שרכישת השכלה היא מפתח להצלחה בחיים ושעל החברה להבטיח שוויון בהזדמנויות בתחום החינוך לכלל הילדים בישראל. לצד זאת, כיום, עדיין קיימים בישראל פערים ניכרים בין בני שכבות חברתיות, לאומים וקבוצות אתניות שונות, למרות ההשקעה של מערכת החינוך לצמצמם (איילון ואחרים, 2019; בלס, 2022). המקור המרכזי לאי השוויון בתחום החינוך הוא אי השוויון במשאבים הכלכליים וההשכלתיים של ההורים לצד היקף ההשקעה הציבורית בחינוך ואיכותה על ידי הממשלה והרשויות המקומיות (בלנק וסילברמן, 2023; המדד המוניציפלי, 2020; סבירסקי, 2021).

אי שוויון ופערים ברמת ההישגים בחינוך

בישראל קיים אי שוויון משמעותי בתוצרי החינוך - בהישגים לימודיים ובהישגים השכלתיים בין שכבות חברתיות-כלכליות שונות ובין האוכלוסיות היהודית והערבית. מערכת החינוך אינה מוסד שוויוני. המערכת ממיינת תלמידים לקראת כניסה אפשרית למוסדות ההשכלה הגבוהה ולשוק העבודה. המערכת מנסה לזהות את התלמידים המוכשרים והחרוצים ביותר ולהכשירם לקראת עיסוק במקצועות מכניסים ויוקרתיים (איילון ואחרים, 2019).



המערכת ממיינת את רמת הישגי התלמידים באמצעות מבחנים ארציים חיצוניים ובינלאומיים במספר צמתים: התלמידים נבחנים באמצעות **מבחני המיצ"ב בשפת האם ובמתמטיקה** בכיתות ב', ה' וח'; **מבחן פירלס (PIRLS)** המתמקד בקריאה ואוריינות בכיתה ד'; **מבחן טימס** (TIMSS) המתמקד במתמטיקה ובמדעים בכיתה ח'; **מבחן פיזה** (PIZA) באוריינות קריאה, מתמטיקה ומדעים בכיתות ט' וי'; **מבחן פיאסק (PIAAC**) המתמקד בכישורי חיים; ובאמצעות **מבחני הבגרות** במגוון מקצועות ומספר יחידות לימוד (מחלוף וחלו, 2021). מידע נוסף על התלמידים בבתי הספר מתקבל באמצעות סקר אקלים חינוכי הכולל שאלות בתחום אקלים חינוכי, מיומנויות רגשיות-חברתיות וסביבה פדגוגית (ראמ"ה, 2022ב). לצד זאת, ראוי לציין כי כ-20% מהתלמידים בכל שנתון אינם נבחנים – רוב התלמידים בבתי הספר החרדיים, במזרח ירושלים, ותלמידי החינוך המיוחד (בלס, 2022).

זיהוי ההבדלים או אי שוויון בין קבוצות אוכלוסייה שונות ברמת ההישגים בחינוך מתבסס על מספר צירי ניתוח שנבחרו על ידי משרד החינוך. בשנים האחרונות בישראל כמעט כל הניתוחים ממוקדים בהבדלים בין מגדר, דוברי עברית וערבית ורקע כלכלי-חברתי אישי (מחלוף וחלו, 2021; ראמ"ה, 2022א; מחלוף ואחרים, 2020). דירוג הרקע החברתי-כלכלי מתבסס על מדד הטיפוח "שטראוס", המשקלל נתונים על השכלת האם והאב, הכנסה, פריפריאליות ועלייה מארצות מצוקה[[5]](#footnote-6) (ראמ"ה, 2022א). מחקרים נוספים מתייחסים להישגים בתחום החינוך (שיעורי נשירה, זכאות לבגרות והשתלבות במוסדות להשכלה גבוהה), להבדלים במצב סוציו-אקונומי של המשפחות, כולל רמת השכלה, משלח יד והכנסה (הלשכה המרכזית לסטטיסטיקה, 2021); לקבוצות אתניות - האוכלוסייה הערבית, החרדית ואוכלוסיית יוצאי אתיופיה (הלשכה המרכזית לסטטיסטיקה, 2022; משרד הבריאות, 2019; חאג'-יחיא ואחרים, 2022; מלאך וכהנר, 2022); ולעיתים רחוקות למיקום הגאוגרפי או היישוב של הנבחנים, כולל התייחסות להבדלים בין מרכז-פריפריה, עיירות פיתוח, ערים מבוססות ופורום ה-15, איגוד הערים שאינן מקבלות מענקים "איזון" או "פיתוח" מהממשלה (הלשכה המרכזית לסטטיסטיקה, 2019; סבירסקי ואחרים, 2022).

מגמת הפערים ברמת ההישגים בין אוכלוסיית דוברי עברית וערבית, בין אוכלוסיות בדירוג חברתי-כלכלי שונה ובין מגדרים - עקבית לאורך השנים (ראמ"ה, 2018, 2019, 2020; 2022ב).

**בתי ספר דוברי עברית וערבית:** רמת ההישגים של בתי ספר דוברי ערבית נמוכה יותר מזו של דוברי העברית במגוון מבחני הישגים בשפת אם, באנגלית, במתמטיקה ובמדעים בדרגות כיתות שונות (ראמ"ה, 2022א).

תרשים 1: ההישגים במתמטיקה ובאנגלית לכיתות ח' בכלל בתי הספר לפי מגזרי שפה, בין השנים תשס"ט – תשע"ח.




|  |  |  |  |
| --- | --- | --- | --- |
| דוברי עברית |  | דוברי ערבית |  |

מקור: הרשות הארצית למדידה והערכה בחינוך (2018). **מיצ"ב תשע"ח. מדדי יעילות וצמיחה בית ספרית.**

כך לדוגמה, קיימים פערים משמעותיים ברמת הישגים של תלמידים דוברי עברית ודוברי ערבית במתמטיקה ובאנגלית בכיתה ח' (תרשים 1, ראמ"ה, 2018). קיימת מגמה של צמצום פערים באנגלית בין שתי האוכלוסיות, אך עדיין נותרו פערים משמעותיים. לצד זאת, ראוי לציין כי קיימים הבדלים ברמת ההישגים בקרב דוברי ערבית בין המגזרים השונים במבחנים במקצועות שונים. כך המגזר הבדואי בדרום בעל רמת ההישגים הנמוכה יותר ואילו המגזר הדרוזי בעל רמת ההישגים הגבוהה ביותר (ראמ"ה, 2018, 2022א).

רמת ההישגים בבחינות הבגרות מציגה מגמה דומה (תרשים 2). כך אחוז הזכאים בבתי ספר דוברי עברית גבוה יותר מזה של דוברי ערבית (משרד החינוך, 2023). לצד זאת, קיימת שונות רבה ברמת ההישגים בקרב אוכלוסייה זו. אחוז הזכאים בקרב הלומדים בבתי ספר דרוזים הוא הגבוה ביותר ובקרב הבדואים בנגב הוא הנמוך ביותר.

תרשים 2: אחוז הזכאים לתעודת בגרות בתוך הלומדים בכיתה יב'\* בשנים תשע"א-תשפ"א



\* מוסדות מגישים לבגרות, כולל נבחני הקיץ ונבחני מועד ב', למעט שנת תשפ"א.

\*\* החינוך בבתי ספר דוברי עברית כולל פיקוח חרדי. (בשנת תשפ"א היו 13,773 חרדים הלומדים בכיתה י"ב במוסדות מגישים לבגרות.

\*\*\* החישוב בחינוך דוברי הערבית לא כולל את מזרח ירושלים. בשנת תשפ"א היו 1,256 תלמידים בכיתה י"ב במוסדות מגישים לבגרות במזרח ירושלים.

מקור: משרד החינוך (2023). **התפתחות מערכת החינוך. עובדות ונתונים תשפ"ג.** המנהל לכלכלה ותקציבים, משרד החינוך.

**רקע חברתי-כלכלי:** תלמידים מרקע חברתי-כלכלי גבוה בעלי רמת הישגים גבוהה יותר מזו של תלמידים מרקע חברתי-כלכלי נמוך. כך לדוגמה, קיימים פערים בין שתי הקבוצות ברמת ההישגים של תלמידים במבחני שפת האם בשנת תשע"ב (תרשים 3, ראמ"ה, 2020). מגמה זו קיימת ברמת ההישגים במגוון מבחני הישגים במקצועות ובדרגות כיתה שונות (ראמ"ה, 2022א). ראוי לסייג ולומר כי בקרב דוברי ערבית, לא קיימים הבדלים משמעותיים ברמת ההישגים של בעלי רקע חברתי-כלכלי גבוה ובינוני (ראמ"ה, 2018; 2022א) ובחלק מהמבחנים לא קיים ייצוג הולם לתלמידים דוברי ערבית בעלי רקע חברתי-כלכלי גבוה (ראמ"ה, 2020; .

**מגדר:** רמת ההישגים של בנות גבוהה מזו של הבנים ברוב מבחני ההישגים, כפי שבא לידי ביטוי גם במבחנים בעברית בכיתה ד' (תרשים 3, ראמ"ה, 2022א). לצד זאת, במבחנים במתמטיקה ובמדעים, כמו במבחני טימס ((TIMSS, רמת ההישגים של בנים גבוהה מזו של הבנות. מגמה זו אינה עקבית ולעיתים הפוכה בקרב תלמידים בבתי ספר דוברי ערבית (ראמ"ה, 2019, 2022א).

תרשים 3: ממוצע הציון הכולל בעברית של כלל התלמידים דוברי העברית ובחלוקה לפי רקע חברתי-כלכלי ומגדר

|  |
| --- |
| **כלל התלמידים דוברי עברית** |
|  |
| **רקע חברתי-כלכלי** |
|  |
| **מגדר** |
|  |
|  |

מקור: הרשות הארצית למדידה והערכה בחינוך. (2022ב). נתוני הישגים לימודיים בשפת אם לכיתה ד', דוח ארצי לשנת הלימודים תשפ"ב.

אי שוויון ופערים בין קבוצות אוכלוסייה בצמתים שונים: גיל הרך, בית הספר ובמסגרות להשכלה גבוהה

**המסגרות לגיל הרך:** הטיפול בגיל הרך בשנים הראשונות לחיי הילד בעל חשיבות מכרעת בעיצוב עתידו כבוגר ((Elango, et al., 2015; Essa & Burnham, 2019. איכות הסביבה החינוכית בה הוא גדל וכוח האדם המועסק בה הינם קריטיים להתפתחותו המיטבית. החל מ-2022, מסגרות החינוך לילדים בגיל הרך נמצאות בפקוח זרוע העבודה (משפחתונים, פעוטונים ומעונות) ובפיקוח משרד החינוך (מעונות יום וגני ילדים). גן הילדים מהווה מרחב משמעותי לטיפוח ההתפתחות הקוגניטיבית, החברתית והרגשית של הילד (דוח מבקר המדינה, 2015). מדוח מבקר המדינה (2015, 2022) עולה כקיימים פערים בשיעור הילדים בגנים רשמיים בכל שלבי החינוך בין המגזר היהודי והערבי. כך לדוגמה, בשנת 2014 לא למדו בגנים רשמיים 36% מהילדים במגזר הבדואי, 19% מהמגזר הערבי לעומת 10% מהילדים במגזר היהודי. אחת הסיבות העיקריות לכך היא מחסור בגני ילדים ביישובים הבדואים. חלק מהמבנים במגזר הערבי אינם מותאמים מבחינה פיזית לפעילות ההתפתחותית של הילדים (מבקר המדינה, 2015; 2022). במגזר הערבי לומדים פחות 5 ימים ובמגזר היהודי 6 ימים והדבר מאפשר יותר שעות לימוד והוראת יותר תכנים לימודיים. תוכניות הלימוד לא הותאמו לשפה ולתרבות של המגזר הערבי ולא הוקצו משאבים לכך. מעבר לכך נמצא מחסור במפקחות על הגנים (מבקר המדינה, 2015; 2022).

נתונים על האוכלוסייה הערבית, החרדית וקהילת יוצאי אתיופיה אינם אחידים.

ערבים, רקע חברתי-כלכלי, מגדר,

**האוכלוסייה הערבית**: דפוס ההשתלבות במוסדות להשכלה גבוהה מצביע על כך שחלק מהסטודנטים הערבים אינם מצליחים לסיים לימודיהם בזמן התקני ומושכים את התואר יותר שנים מהתוכנית הקבועה בחוג, לעיתים סטודנטים ערבים אינם בוחרים במסלולי לימוד ההולמים את רצונם ומפסיקים את לימודיהם ומחפשים חלופות, דבר המאריך את זמן הלימודים לתואר (חאג' יחיא ואחרים, 2022).

קיימים פערים גם בתחום ההקצאה הממשלתית והציבורית לתלמיד במערכת החינוך היסודית, בחטיבת הביניים ובעיקר בחטיבות העליונות (חאג' יחיא, 2022). פער זה אינו תוצאה ישירה של הקצאה לא שוויונית של משרד החינוך אלא בעיקר של שני מקורות תקציביים נוספים: תקצוב הרשויות המקומיות ותשלומי הורים (חאג' יחיא ואחרים, 2022; סבירסקי, 2022).

**האוכלוסייה החרדית:** שיעורים נמוכים מבוגרי מערכת החינוך החרדית בעלי תעודת בגרות ותעודת בגרות העומדת בתנאי הסף לקבלה למוסדות להשכלה גבוהה בהשוואה לבוגרי מערכת החינוך העברי, ושיעור הבנות החרדיות הזכאיות לתעודת בגרות גבוה יותר משיעור הבנים החרדים. שליש מהאוכלוסייה החרדית אינו יודע שפה נוספת למעט שפת האם שלהם וכשליש שולט בשפה האנגלית. שיעורים אלו נמוכים במידה ניכרת מהשיעורים המקבילים בקרב האוכלוסייה היהודית הלא-חרדית (מלאך וכהנר, 2022; סבירסקי, 2022).

שיעור נמוך מבין הבוגרים החרדים משתלבים בלימודים במוסדות להשכלה גבוהה בהשוואה לכלל האוכלוסייה בישראל. הגברים משתלבים בגיל מבוגר יותר (בעקבות לימודים בישיבה ולימודים במכינה קדם-אקדמית) ואילו הנשים בגיל צעיר , היות והן אינן משתלבות בצבא או בשירות לאומי. למעלה ממחצית האוכלוסייה החרדית משתלבת בלימודים בתחום החינוך ושיעורים נמוכים יותר משולבים במסלולים כמו מדעי הטבע ומחשבים (מלאך וכהנר, 2022).

**אוכלוסיית יוצאי אתיופיה**: מנתוני הלשכה המרכזית לסטטיסטיקה (2022) עולה גם כי שיעור גבוה (18%) מהתלמידים יוצאי אתיופיה משולבים בחינוך המיוחד. בחטיבה העליונה, כמחצית (47%) משולבים בחינוך הטכנולוגי מקצועי לעומת 35% בכלל החינוך העברי. לצד שיעורים גבוהים של ניגשים לבחינות הבגרות בקרב תלמידי כתות י"ב, שיעורי הזכאות לבגרות נמוכים יותר – כ-80% זכאים לתעודת בגרות וכ-50% זכאים לתעודת בגרות העומדת בדרישות הסף של המוסדות להשכלה גבוהה. שיעור נמוך מהאוכלוסייה ממשיך לימודים במוסדות להשכלה גבוהה (23% לעומת 48% בקרב מסיימי תיכון עברי). רוב הלומדים משולבים במכללות (65%), ובעיקר במסלולים של מדעי החברה, עסקים, ניהול וחינוך. אחוז גבוה במיוחד (11%) של קטינים יוצאי אתיופיה הועמדו לדין (הלשכה המרכזית לסטטיסטיקה, 2022).

**ילדים המתמודדים עם אתגרים מיוחדים, סביבת מגורים מגורים או תנאי חיים מאתגרים.**

ילדי עובדים זרים או מהגרי עבודה, משולבים במסגרות החינוך המיוחד, ילדי עולים

נכון לשנת 2020,

שני אחוזים מכלל הילדים בישראל הם ילדים עולים וכ-24% נוספים הינם ילדי עולים.

כ-6,262 תינוקות ופעוטות של מהגרי עבודה וזרים אינם ברי הרחקה (רובם מבקשי מקלט) טופלו בתחנות לבריאות המשפחה. רובם מתגוררים במחוז תל-אביב. כ- 12,192 ילדים (גיל לידה – 18) של מהגרי עבודה או ילדי זרים אינם ברי הרחקה מקבלים שירותים מקופת חולים מאוחדת.

17% מהמשפחות בישראל בנות 4 ילדים ויותר. 10% ממשפחות העולים בנות 4 ילדים ויותר.

כ-14% מהמשפחות בישראל, 10% מהילדים, 287,572 ילדים גדלים במשפחות חד-הוריות. כ- 12% מהם גדלים במשפחה בת 4 ילדים ויותר. 22% ממשפחות העולים גדלים במשפחות שבהן הורה עצמאי (הורים אלמנים, גרושים, רווקים).

ילדים המוכרים לרווחה (נפגעי אלימות, יתמות, ילדים החיים מחוץ למשפחתם, השמה חוץ ביתית – באומנה או בפנימיות, או במסגרות אחרות

אי שוויון בהזדמנויות ובנגישות לשירותים תומכים

**מערכת החינוך אל מול אי השוויון: גורם מרחיב פערים או ממתן אותם?**

חלק זה יציג את הגורמים הנבחרים שזוהו כתורמים לאי שוויון ברמת המאקרו – בכלל מערכת החינוך וברשות המקומית בספרות המקצועית (תשומות/inputs ותהליכים/processes)

**גורמים במערכת החינוך שזוהו כתורמים לאי שוויון**

ברמת כלל המערכת והרשות המקומית: מדיניות וחלוקת משאבים

**מדיניות ומשאבים**

תקציב המוקצה למערכת החינוך (ממשלה, רשות מקומית, מגזר שלישי, הורים)

עמדות ותפיסות (קידום הפרטה, טיפוח מנהלים, אוטונומיה בית ספרית)

רשות מקומית(כולל סוגיות כמו סדרי עדיפויות, איגום משאבים, יכולת לבחור בית ספר נגישות למסגרות לגיל הרך ולמוסדות להשכלה גבוהה, נגישות לשירותים חברתיים)

**חינוך חינם לגיל הרך אתגרים וחלופות מדיניות**, מרכז טאוב.

אי שוויון ממסדי (תקציב, ייצוג בתפקידים בכירים, פיתוח והתאמה של תכנים ותוכניות לימודים)

הפרטה, בחירה ושוויון בחינוך (איילון ואחרים, , 2019, עמ' 37)

<https://edu.gov.il/sites/MinhalCalcala/economicandstatistics/main-info/Pages/data-summary.aspx>  
פרק ב - נתונים כלכליים על מערכת החינוך

### [בפרק זה מוצגים, בין היתר, הנושאים הבאים](https://meyda.education.gov.il/files/MinhalCalcala/uvdot_venetunim_kalka_2022.pdf):

* תקציב משרד החינוך
* שכר המורים
* ההוצאה הלאומית לחינוך
* ההוצאות לחינוך של משקי בית

בית הספר כמיקרו-קוסמוס של אי שוויון וריבוד

אי שוויון כלכלי והשלכותיו (איילון ואחרים, 2019, עמ' 33)

הון תרבותי (איילון ואחרים, 2019, עמ' 34)

מדידת אי שוויון במערכת החינוך

דדון-גולן, ז' (2016) מדידת אי השוויון בחינוך במדינת ישראל. חיבור לשם קבלת דוקטור לפילוסופיה. בית הספר לחינוך, אוניברסיטת בר אילן.

איילון, ואחרים, 2019). אי שוויון בחינוך ממחקר למדיניות.

אבו-סעד, א' (2021). **משולש אי-שוויון במערכת החינוך הערבית בישראל**. המכון הישראלי לדמוקרטיה.

אי שוויון ממסדי: אי שוויון תקציבי, אי שוויון ייצוגי בפיקוח ובניהול מערכת החינוך, כולל אי שוויון בייצוג בתפקידים בכירים במערכת החינוך, ואי שוויון בתכנים לימודיים ותוכניות לימודים.

Manos Antoninis, Marcos Delprato and Aaron Benavot Inequality in education: the challenge of measurement in   
World Social Science Report 2016, UNESCO and the ISSC, Paris.

OECD 2022. Education at Glance. OECD indicators.

חינוך מפתח לעתיד טוב יותר

תהליכי למידה ותוצרים

דוח מקנזי – מבחנים חזות הכל – לא חינוך (הרפז, 2007)

אוטונומיה לבתי הספר, יוזמה, לתלמידים ולמורים (הרפז 2020)

בבתי ספר צריך להיות אקולטורציה, כלים, אינדבידואציה (הרפז 2020)

**טיוטה – לא רלוונטי**

**אי שוויון בחינוך**

איכות המורים, מסגרות לגיל הרך Machlica

סבירסקי, חוק ההסדרים 2023: משרד החינוך יממן, השוק החופשי יחנך

קרן רשי

<https://rashi.org.il/differential-budget/?gclid=CjwKCAjwkLCkBhA9EiwAka9QRsy4jzjLEclw7BTup3fRAXXWEt9BPOsYdgupo2YQNYApwGoq0aHgQhoCz_IQAvD_BwE>

**אי שוויון בבריאות**

**אי שוויון בדיור machlica**

קרקעות

בתחום החינוך, (אליעז, 2021).

OECD (2018d), Engaging Young Children: Lessons from Research about Quality in Early Childhood Education and Care, Starting Strong series, OECD Publishing, Paris

OECD (2019b), PISA 2018 Results (Volume II): Where All Students Can Succeed, PISA, OECD Publishing, Paris, O

Educational opportunities for all OECD

אי שוויון מגדרי בחינוך שביט ואחרים (2017). – חשוב

מה יש לעשות ברמת הרשויות המקומיות – טבלת המלצות

((Machlica, 2020

OECD (2018b), A Broken Social Elevator? How to Promote Social Mobility, OECD Publishing, Paris.

מקורות

איילון, ח', בלס, נ', פניגר, י' ושביט, י' (2019). **אי שוויון בחינוך. ממחקר למדיניות**. מרכז טאוב לחקר המדיניות החברתית בישראל.

אליהו, א' (2019). **יום העלייה 2019 – נתונים וסוגיות מרכזיות.** מרכז המחקר והמידע של הכנסת.

אליעז, י' (2021). **אי שוויון במערכת החינוך הישראלית: חקר התנאים שעומדים בבסיס ההישגים הנמוכים של תלמידים ממעמד סוציו-אקונומי נמוך.** מומן על ידי קרן המחקרים של המוסד לביטוח לאומי. החוג לחינוך של האקדמית עמק יזרעאל.

אללוף, דוח הוועדה למלחמה בעוני בישראל

אנדבלד, מ', כראדי, ל', פינס, ר' וקסיר (קלינר), נ' (2023). **דוח ממדי העוני והאי-שוויון בהכנסות – 2021, לפי נתונים מנהליים.** המוסד לביטוח לאומי.

בושריאן, ע' (2016). **אי־שוויון וחינוך. קשרים בין גידול באי־שוויון חברתי־כלכלי לבין שוויון בהזדמנויות ובהישגים בחינוך**. היזמה למחקר יישומי בחינוך. האקדמיה הלאומית הישראלית למדעים.

בלייך, ח' (2016). **עוני ואי שוויון בישראל במבט בין לאומי.** מרכז טאוב לחקר המדיניות החברתית בישראל.

בלנק, כ' וסילברמן, ש' (2023). **חינוך חינם לגיל הרך – אתגרים וחלופות מדיניות. נייר עמדה.** מרכז טאוב לחקר המדיניות החברתית בישראל

בלס, (2022). **הישגי מערכת החינוך בישראל: מבט-על.** מרכז טאוב לחקר המדיניות החברתית בישראל.

בן פורת, א' (2003). אי שוויון חברתי בישראל. בתוך: א' יער וז' שביט (עורכים). **מגמות בחברה הישראלית, א',** (עמ' 558-487). האוניברסיטה הפתוחה.

בן-שחר, ד', גבריאל, ס' וגולן, ר' (2016). **אי-שוויון בנשיגות הדיור בישראל.** מכון אלרוב לחקר הנדל"ן. אוניברסיטת תל-אביב.

בניש, א' ודוד, ל' (2018). זכות הגישה למינהל במדינת הרווחה: על [אי]-מיצוי זכויות חברתיות וחובת הנגשה של החקיקה החברתית. **משפט וממשל, יט**, 37-1.

ברבר מ' ומורשד, מ' (2007). **דוח מקנזי. על הגורמים להצלחתן של מערכות החינוך הטובות בעולם**. הד החינוך.

בר-חיים, א' ופרינגר, י' (2022). **הסללה והשפעתה ארוכת הטווח על הישגי ההשכלה והשכר של תלמידות ותלמידי תיכון בשנות התשעים**. מרכז טאוב לחקר המדיניות החברתית בישראל.

גל, ג', מדהלה, ש' וינאי, ג' (2020). **השקעה חברתית בישראל.** מרכז טאוב לחקר המדיניות החברתית בישראל.

דבאוי, מ', אפשטיין, ג' ווייס, א' (2022). **עשירון השכר העליון של העובדים בישראל.** מרכז טאוב לחקר המדיניות החברתית בישראל.

דהן, מ' (2018). **אי-השוויון בהכנסות בישראל: התפתחות ייחודית.** האוניברסיטה העברית בירושלים.

דהן, מ' (2013). **האם כור ההיתוך הצליח בשדה הכלכלי?** בית הספר ע"ש פדרמן למדיניות ציבורית וממשל. האוניברסיטה העברית.

הולר, ר', בניש, א', גל, ג' ותרשיש, נ' (2021). מיצוי זכויות בישראל: מצב הידע וכיווני מחקר בעתיד. **ביטחון סוציאלי, 113,** 17-5.

הופמן-דישון, י' (2018). **שוק השכירות כמחולל אי-שוויון**. מרכז אדוה לשוויון וצדק חברתי בישראל.

הלשכה המרכזית לסטטיסטיקה (2022). **האוכלוסייה ממוצא אתיופי בישראל – לקט נתונים לרגל חג הסיגד 2021.** הודעה לתקשורת. מדינת ישראל.

הלשכה המרכזית לסטטיסטיקה (2021). **פני החברה בישראל: פערים לפי רמת השכלה. דוח מס' 12**. מדינת ישראל.

הלשכה המרכזית לסטטיסטיקה (2019). **פני החברה בישראל: פערים בין מרכז לפריפריה. דוח מס' 11**. הלשכה המרכזית לסטטיסטיקה.

המדד המוניציפלי (2020). **השקעה בחינוך ברשויות המקומיות.** המדד המוניציפלי, בלוג על כלכלה מוניציפלית.

הרשות הארצית למדידה והערכה בחינוך (ראמ"ה), (2022א). **הערכה בית ספרית חיצונית. תמונת מצב. נתוני הישגים לימודיים בשפת אם לכיתה ד'. דוח ארצי לשנת הלימודים תשפ"ב.** משרד החינוך.

הרשות הארצית למדידה והערכה בחינוך (ראמ"ה), (2022ב). **נתוני האקלים החינוכי והסביבה הפדגוגית. דוח ארצי לשנת הלימודים תשפ"ב**. משרד החינוך.

הרשות הארצית למדידה והערכה בחינוך (ראמ"ה), (2018). **מיצ"ב תשע"ח. מדדי יעילות וצמיחה בית ספרית. מבחני הישגים.** משרד החינוך.

וינריב, א' (2007). **על שוויון ואישוויון. מבט פילוסופי.** אוניברסיטת חיפה ופרדס הוצאה לאור.

חאג' יחיא, נ', ח'לאילה, מ', רודניצקי, א' ופרג'ון, ב' (2022). **שנתון החברה הערבית בישראל.** המכון הישראלי לדמוקרטיה.

חתוקה, ט' וצור, ה' (2018). הדרה ואי שוויון בעיקר הדיגיטלית. בתוך: ט' חתוקה (עורכת). **העיר בעידן הדיגיטלי: תכנון טכנולוגיה, פרטיות ואי שוויון**. (עמ' 113-88). אוניברסיטת תל-אביב.

חסון, י', הופמן-דישון, י' ושרעבי, ת' (2023). **בית משלך. אי שוויון מגדרי בדיור**. מרכז אדוה לשוויון וצדק חברתי בישראל.

ירון, א' (2020). **דוח בנק ישראל 2019**. בנק ישראל.

זיני, ר', שראל, מ', אברהם, נ' וממן, ר' (2022). **חינוך חינם לגיל הרך – לא ממש חינוך, וממש לא חינם.** נייר מדיניות מס' 80. פורום קהלת למדיניות.

כהונאי, ס' (2004). **מדידת העוני בישראל – השיטה הנוכחית ושיטות חלופיות.** הכנסת – מרכז מחקר ומידע.

כרמון, נ' (2019). **התחדשות דיור בישראל: מי נהנה ומי מפסיד?**. מחקר בגובה העיניים.הקרן הלאומית למדע.

לוי, ב' ודוידוביץ, נ' (2022). **מערכת הבריאות בישראל: מבט-על**. מרכז טאוב לחקר המדיניות החברתית בישראל.

לוין, ד' ואהרון-גוטמן, מ' (2021). דור המינוף העצמי: לקראת מפנה בדיון החברתי על התחדשות עירונית בישראל. **תיאוריה וביקורת, 55**, 100-73.

ליסיצה, ס' וצ'אצ'אשוילי-בולוטין, ס' (2013). הפער הדיגיטאלי כפער חברתי, האומנם? אי-שוויון בנגישות ובשימוש במחשב ובאינטרנט בקרב מהגרים בחברה הישראלית. **מסגרות מדיה, 10**, 8 - 31.

ליסק, מ' (2000). יחד שבטי ישראל? שסעים עיקריים בחברה הישראלית. בתוך: י' קופ (עורך). **פלורליזם בישראל. מכור היתוך ל"מעורב ירושלמי"**. (עמ' 54-27). מרכז טאוב לחקר המדיניות החברתית בישראל.

מבקר המדינה, (2015). **יישום רפורמות וצמצום פערים בחינוך לגיל הרך**. משרד מבקר המדינה.

מבקר המדינה, (2022). **יישום רפורמות וצמצום פערים בחינוך לגיל הרך – ביקורת מעקב**. משרד מבקר המדינה.

מחלוף, י' וחלו, ג' (2021). **תובנות ממחקרים בינלאומיים: האוריינות כפי שמשתקפת בממצאים נבחרים של TIMSS 2018 ו-PIZA 2019**. הרשות הארצית למדידה והערכה בחינוך.

מחלוף, י', חלו, ג', שלומי, י', ליפשטט, נ' וגליקמן, ח' (2020). **מחקר טימס 2019**. **מחקר בין לאומי להערכת הידע והמיומנויות של תלמידי כיתה ח' במתמטיקה ובמדעים**. הרשות הארצית למדידה והערכה בחינוך.

מלאך ג' וכהנר ל' (2022). **שנתון החברה החרדית בישראל**. המכון הישראלי לדמוקרטיה.

מלצר, י' (2013). **אי שוויון בתשואה להשכלה בין קבוצות אוכלוסייה שונות.** מחקר למילוי דרישות לקבלת תואר "דוקטור לפילוסופיה". אוניברסיטת בן גוריון בנגב.

משרד הבריאות (2021). **מאגר ידע בנושא אי שוויון בבריאות**. מינהל תכנון אסטרטגי וכלכלי. משרד הבריאות.

<https://www.gov.il/he/departments/guides/equality-health-info?chapterIndex=1>

משרד הבריאות (2019). **מצב הבריאות של יוצאי אתיופיה בישראל 2018.** חטיבת טכנולוגיות רפואיות, מידע ומחקר.

נגר-רון, ס' (2021). סטטיסטיקה לאומית, קטגוריזציה אתנית ומדידת אי שוויון בישראל. **סוציולוגיה ישראלית,** כב (1), 30-6.

סבירסקי, ש' קונור-אטיאס, א', סבירסקי, ב', בר-און ממן, ש', הופמן-דישון, י', וליברמן, א' (2022). **תמונת מצב חברתית 2022: מגפת אי השוויון נמשכת.** מרכז אדווה.

סבירסקי, ש' קונור-אטיאס, א', סבירסקי, ב', ליבנת, י', הופמן-דישון, י', וליברמן, א' (2021). **תמונת מצב חברתית 2021: הקורונה ומגפת אי השוויון נמשכת.** מרכז אדווה.

פרץ, ג', אברבוך, א', קאופן, ד', וגרינבאום-אריסון, א' (2022). **אי שוויון בבריאות וההתמודדות עמו 2021**. מינהל תכנון אסטרטגי וכלכלי. משרד הבריאות.

קופראק, נ' (2020). **נתונים על דיור ועל חלוקת תקציבי סיוע לפי מגזר.** המחלקה לפיקוח תקציבי. מרכז המחקר והמידע של הכנסת.

שביט, י', פניגר, י' וארביב-אלישיב, ר' (2017). **יש סיכוי לשינוי?: תאוריה ומחקר עדכני על שוויון הזדמנויות בחינוך.** מכון מופ" ת.

שבע, נ' (2021). **ניתוח משקלו של מעמד הביניים בישראל והשינויים שחלו בו בשנים 2008 – 2017.**

שי, ד' ושביט, י' (2022). **הכנסה משפחתית בגיל הרך ובמהלך הילדות והשפעתה על הישגים לימודיים.** מרכז טאוב לחקר המדיניות החברתית בישראל.

ששון, י' ורגב, ע' (2022). אי שוויון מעמדי בבריאות ובתמותה בישראל: סקירה תאורטית ואמפירית. **סוציולוגיה ישראלית, כג**(1), 132-109.

תרשיש נ' והולר, ר' (2021). חסמים ואסטרטגיות למיצוי זכויות: נקודת המבט של מקבלי קצבאות הביטוח הלאומי. **ביטחון סוציאלי, 113**, 77-49.

CEB – Council of Europe Development Bank, (2017). *Housing inequality in Europe. Tackling inequalities in Europe: The role of social investment*. Council of Europe Development Bank.

Chancel, L., Piketty, T., Saez, E., & Zucman, G. (2022). *World Inequality Report 2022.* World Inequality Lab.

Crimmins, E. M., Saito, Y., Kim, J. K., Zhang, Y. S., Sasson, I., & Hayward, M. D. (2018). Educational Differences in the prevalence of dementia and life expectancy with dementia: Changes from 2000 to 2010. *The Journals of Gerontology: Series B, 73*(suppl\_1), S20–S28.

Elango, S., García, J. L., Heckman, J. J., & Hojman, A. (2015). Early childhood education. In *Economics of Means-Tested Transfer Programs in the United States*, 2 (pp. 235-297). University of Chicago Press.

Essa, E. L., & Burnham, M. M. (2019). *Introduction to early childhood education*. Sage Publications.

Darling-Hammond, L., Burns, D., Campbell, C., Goodwin, A. L., Hammerness, K., Low, E. L., & Zeichner, K. (2017). *Empowered educators: How high-performing systems shape teaching quality around the world*. John Wiley & Sons.‏

Hargittai, E. & Micheli, M. (2019). Internet Skills and Why They Matter. In M. Graham, & W. H. Dutton (eds). *Society and the Internet: How Networks of Information and Communication are Changing Our Lives*. 2nd edn. Oxford Academic. <https://doi.org/10.1093/oso/9780198843498.003.0007>

Hernanz, V., Malherbet, F., & Pellizarri, M. (2004). *Take-up of Benefits in OECD countries: A review of the evidence*. Paris: OECD.

Hummer, R. A., & Hernandez, E. M. (2013). The effect of educational attainment on adult mortality in the United States. *Population Bulletin, 68*(1), 1-16.

Hurst, C. E., Gibbon, H. M. F., & Nurse, A. M. (2016). *Social inequality: Forms, causes, and consequences*. Routledge.‏

Leithwood, K., Harris, A., & Hopkins, D. (2020). Seven strong claims about successful school leadership revisited. *School leadership & management, 40*(1), 5-22.‏

Link, Bruce G., Jo Phelan, Richard Miech, & Emily Leckman Westin. (2008). The resources that matter: Fundamental social causes of health disparities and the challenge of intelligence. *Journal of Health and Social Behavior, 49*(1), 72–91.

Machlica, G. (2020). *Reducing Socio-Economic Differences Between Municipalities in Israel*. OECD Economics Department Working Papers No. 1645.

<http://www.oecd.org/economy/israel-economic-snapshot/>

Martikainen, P., Mäkelä, P., Peltonen, R., & Myrskylä, M. (2014). Income differences in life expectancy: The changing contribution of harmful consumption of alcohol and smoking. *Epidemiology, 25*(2), 182–190.

OECD, 2022. *Current Challenges to Social Mobility and Equality of Opportunity. Centre on Well-Being, Inclusion, Sustainability and Equal Opportunity*. Policy Paper. November 2022 N°10.

OECD (2017). *Educational Opportunities for All: Overcoming Inequality throughout the Life Course*. OECD Publishing. Paris.

OECD, (2021). Income Inequality.

<https://data.oecd.org/inequality/income-inequality.htm>

Roosma, F., van Oorschot, W., & Gelissen, J. (2016). The Achilles’ heel of welfare state legitimacy: Perceptions of overuse and underuse of social benefits in Europe. *Journal of European Public Policy, 23*(2), 177-196.

Schmelkes, V. (2020). *Recognizing and Overcoming Inequity in Education*. UN Chronicle, United Nation.

United Nations. (2015). *Concepts of Inequality. Development Issues No. 1.* Development Strategy and Policy Analysis Unit, Development Policy and Analysis Division and Department of Economic and Social Affairs.

Wade, R. H. (2014). The Piketty phenomenon and the future of inequality. *Real-World Economics Review, 69*, 2-17.

<http://www.paecon.net/PAEReview/issue69/Wade69.pdf>

Yates, S. J., & Eleanor Lockley, E. (2020). Digital Engagement and Class: Economic, Social, and Cultural Capital in a Digital Age. in S. J. Yates, & R. E. Rice (eds). *The Oxford Handbook of Digital Technology and Society*. Oxford Handbooks. <https://doi.org/10.1093/oxfordhb/9780190932596.013.25>

1. PPP – Purchasing Power Parity, מדד המבטא את ההכנסה הלאומית במונחים של כוח קניה בניטרול השפעות הבדלי שער חליפין. [↑](#footnote-ref-2)
2. מדד ג'יני הוא מדד סטטיסטי הבודק את רמת השוויוניות בחלוקת ההכנסות במדינה. ערכי המדד נעים בין 0 עד 1 כאשר 0 מציין חלוקה שוויונית (לכל האזרחים הכנסה שווה) ו-1 אי שוויון מלא (כל ההכנסות מרוכזות בידי אדם אחד) (אנדבלד, 2023). [↑](#footnote-ref-3)
3. מדד ה-FGT - על שם מפתחיו, (Foster, Greer & Thorbecke, 1989) מחושב כשיעור תחולת העוני ומתייחס לכלל האוכלוסייה, אך משקף את שיעור הנפשות בעוני חמור, מתוך שיעור העוני. מקבל ערכים שבין 0 – אם הכנסות העניים צמודות לקו העוני וערך 100 אם כל מי שחי בעוני ללא הכנסות כלל. המדד מתבסס על קו העוני וההכנסה של המשפחה (כהונאי, 2004). [↑](#footnote-ref-4)
4. מדד הפריפריאליות הינו במובן הגאוגרפי. אזור פריפריאלי מוגדר כאזור המרוחק מהמרכז - ממחוז תל-אביב, בהיותו מרכז כלכלי ועסקי של המדינה ומתלכד עם המרכז הגיאוגרפי של המדינה. אזור פריפריאלי מרוחק מאפשרויות, (כגון שווקים, מקומות תעסוקה ושירותי בריאות), ומפעילויות, (כמו עבודה, לימודים, קניות ופנאי), או מנכסים הקיימים באזורים אלו. [↑](#footnote-ref-5)
5. כל תלמיד מסווג לאחת משלוש קבוצות רקע חברתי-כלכלי אישי: נמוך – עשירונים 10-8, בינוני – עשירונים 7-4 וגבוה – עשירונים 3-1. [↑](#footnote-ref-6)